Buenos-Ayresda III yozgi o‘smirlar Olimpiya o‘yinlari boshlandi. Musobaqaning ilk kunida medallar uchun kurash olib borgan uch sportchidan bir nafari sovrindorlar safidan joy oldi. Taekvondo bo‘yicha -48kg vazn toifasida O‘zbekiston sharafini qilgan Ulug‘bek Rashidov musobaqa davomida Mo‘g‘uliston va Janubiy Koreya vakillarini mag‘lubiyatga uchratib, finalgacha yetib bordi. Foto: Milliy olimpiya qo‘mitasi Hal qiluvchi jangda u rossiyalik Dmitriy Shishkoga imkoniyatni boy berib qo‘ydi va yakunda kumush medalga ega chiqdi. Foto: Milliy olimpiya qo‘mitasi Foto: Milliy olimpiya qo‘mitasi Eslatib o‘tamiz, kichik olimpiada musobaqalarida 37 nafar atlet sportning 16 turida O‘zbekiston sharafini himoya qilmoqda.